Diari Oficial de la Generalitat Valenciana


Sumari del DOGV 9775, del 26-01-2024 (2024/613)

Anunci de consulta pública prèvia del projecte d'ordre de la Conselleria d'Educació, Universitats i Ocupació, per la qual s'establixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/613


Data del document
:   19-01-2024

Organisme emissor
:   Conselleria d'Educació, Universitats i Ocupació

Tipus de document
:   Anunci

Correcció d'errades

 Descriptors 

:   * Conselleria d'Educació, Universitats i Ocupació

Anunci de consulta pública prèvia del projecte d'ordre de la Conselleria d'Educació, Universitats i Ocupació, per la qual s'establixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball. [2024/613]  
En compliment de l'article 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, es planteja la consulta pública, abans de l'elaboració per esta conselleria de l'orde per la qual s'establixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball. En atenció a la seua especial naturalesa, l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, establix que tots els tràmits seran evacuats per via d'urgència, per la qual cosa, d'acord amb l'article 14 de la Llei 4/2023 esmentada, s'establix un període de deu dies naturals, a comptar des de l'endemà hàbil de la publicació d'esta consulta en el DOGV, a fi de demanar l'opinió de les persones i les organitzacions potencialment afectades, en consideració a l'impacte que puga tindre.  
  
En la fitxa adjunta es descriuen els antecedents de la norma, els problemes que es pretenen resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi d'altres possibles alternatives (tant de tipus normatiu com d'una altra naturalesa) per a donar solució a la problemàtica detectada.  
  
Les aportacions i les opinions referides al projecte es realitzaran dins del termini esmentat a través del portal de participació ciutadana de la Generalitat, GVA Participa, apartat «legislació col·laborativa», l'enllaç de la qual és Legislació col·laborativa -Consulta prèvia- (gva.es).  
També podran presentar-se a través de l'adreça de correu electrònic foment\_empre\_mfnk@bav.cm.  
  
València, 19 de gener de 2024.- El director general de Labora Servei Valencià d'Ocupació i Formació: Antonio Galvañ Diez.  
  
  
  
A) ANTECEDENTS DE LA NORMA Orde 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball.  
B) PROBLEMES QUE ES PRETENEN SOLUCIONAR AMB LA INICIATIVA Es pretén promoure i facilitar la integració sociolaboral de persones en situació o risc d'exclusió social, mitjançant la seua contractació en empreses d'inserció, com a pas previ a la seua inserció definitiva en l'empresa ordinària. Per a això, la present orde regula subvencions destinades a les empreses d'inserció, i també subvencions a les promotores de les empreses d'inserció per a la contractació de personal tècnic de suport sociolaboral que faça costat al personal en situació o risc d'exclusió social contractat per les seues empreses d'inserció, i subvencions a les empreses ordinàries que contracten personal procedent d'empreses d'inserció.  
Transcorreguts sis anys des de la publicació de l'anterior ordre reguladora de bases, es fa necessària la seua actualització i adequació a les necessitats del col·lectiu a secundar.  
  
C) NECESSITAT I OPORTUNITAT DE LA SEUA APROVACIÓ Les persones en situació o risc d'exclusió són un dels col·lectius d'atenció prioritària en la política d'ocupació nacional i autonòmica, establits en el Reial decret 1069/2021, de 4 de desembre, pel qual s'aprova l'Estratègia espanyola de suport actiu a l'ocupació 2021-2024; en la Llei 3/2023, de 28 de febrer, d'ocupació, i en el Reial Decret llei 1/2023, de 10 de gener, de mesures urgents en matèria d'incentius a la contractació laboral i millora de la protecció social de les persones artistes.  
D) OBJECTIUS DE LA NORMA Aprovar les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball en l'àmbit territorial de la Comunitat Valenciana.  
  
E) POSSIBLES SOLUCIONS ALTERNATIVES REGULADORES I NO REGULADORES En l'àmbit competencial de la Generalitat no existix una altra possible solució ni alternativa reguladora ni no reguladora.